દિવસની છેલ્લી મૅચમાં સૌરાષ્ટ્ર લેઉવા પટેલે ટૉસ જીતીને કચ્છી વીસા ઓસવાળ જૈનને પ્રથમ બૅટિંગ આપી હતી. કચ્છી વીસા ઓસવાળ જૈનની ધીમી શરૂઆત થઈ હતી ત્યારે ત્રીજી ઓવર સુધીમાં ૩૯ રનના સ્કોરે બે મજબૂત બૅટ્સમેનોની વિકેટ પડી ચૂકી હતી, પરંતુ ત્યાર બાદ કચ્છી વીસા ઓસવાળ જૈનનો કૅપ્ટન નીરવ ભેદા (૭૮ નૉટઆઉટ) બૅટિંગમાં ઊતયોર્ હતો અને તેણે ગજબનું પર્ફોર્મ બતાવ્યું હતું. ચોથા ક્રમે આવેલો નીરવ પછીની ઓવરોમાં એકલાહાથે ધુઆંધાર બૅટિંગ કરીને કૅપ્ટન-ઇનિંગ્સ રમ્યો હતો. કચ્છી વીસા ઓસવાળ જૈનની વિકેટો પડતી રહી હતી, પરંતુ નીરવે બીજા છેડે ફટકાબાજી ચાલુ રાખીને ૧૦ ઓવરના અંતે ૬ વિકેટે ૧૬૭ રનનો જુમલો ખડકી દીધો હતો.